SINGER บวกแรง 6% เก็งงบ Q2 นิวไฮแตะ 243 ล้าน โบรกเคาะเป้า 52 บาท  
SINGER บวกแรง 6% เก็งกำไรงบไตรมาส 2/65 นิวไฮแตะ 243 ล้านบาท เพิ่มขึ้น 33% จากช่วงเดียวกันของปีก่อน หนุนโดยรายได้จากสินค้ากลุ่ม commercial ที่สูง และสินเชื่อที่ขยายตัวต่อเนื่อง โบรกเคาะเป้า 52 บาท  
SINGER บวกแรง 6% เก็งกำไรงบ Q2/65 นิวไฮแตะ 243 ล้าน เพิ่มขึ้น 33% จากช่วงเดียวกันของปีก่อน โบรกเคาะเป้า 52 บาท  
1 ส.ค. 2565

ผู้สื่อข่าวรายงานว่า วันนี้(1 ส.ค.65) ราคาหุ้นบริษัท ซิงเกอร์ประเทศไทย จำกัด (มหาชน) หรือ SINGER ณ เวลา 10:37 น. อยู่ที่ระดับ 44.00 บาท บวก 2.50 บาท หรือ 6.02% ด้วยมูลค่าซื้อขาย 103.70 ล้านบาท

บริษัทหลักทรัพย์ เคทีบีเอสที จำกัด (มหาชน) แนะนำ “ซื้อ” SINGER ราคาเป้าหมาย 52 บาท ประเมินกำไรสุทธิไตรมาสที่ 2/2565  จะทำสถิติสูงสุดใหม่ที่ 243 ล้านบาท เพิ่มขึ้น 33% จากช่วงเดียวกันของปีก่อน และเพิ่มขึ้น 13% จากไตรมาสก่อน หนุนโดยรายได้จากสินค้ากลุ่ม commercial ที่สูง และสินเชื่อที่ขยายตัวต่อเนื่อง 46% เทียบช่วงเดียวกันของปีก่อน รวมทั้งผลการดำเนินงานไตรมาส 3/2565 ที่จะดีขึ้นจากการจ่ายชำระคืนหุ้นกู้ในปลายเดือน ก.ค. 2565
ด้านราคาหุ้น SINGER  ปรับตัวลง 25% และ Underperform ตลาดฯ 3 เดือนที่ผ่านมาจากความกังวลต่อสินเชื่อที่จะขยายตัวต่ำ และ NPL จะปรับตัวขึ้นในช่วงที่เงินเฟ้อสูงขึ้น คงคำแนะนำ “ซื้อ” จากสินเชื่อที่เพิ่มขึ้นมากกว่า 20% ในช่วง 3 ปีข้างหน้าตามฐานเงินทุนที่สูง, การขยายสาขา และเพิ่มช่องทางติดต่อลูกค้าให้ครอบคลุม รวมทั้งได้รับซินเนอยี่กับกลุ่ม บริษัท เจ มาร์ท จำกัด (มหาชน)  หรือ JMART, บริษัท บีทีเอส กรุ๊ป โฮลดิ้งส์ จำกัด (มหาชน) หรือ  BTS, บริษัท กันกุลเอ็นจิเนียริ่ง จำกัด (มหาชน) หรือ GUNKUL, JAYDEE และพาร์ตเนอร์อื่น ๆ ในอนาคต
บริษัทหลักทรัพย์ โนมูระ พัฒนสิน จำกัด (มหาชน) ระบุว่า ขณะที่ SINGER  ราคาหุ้นปรับลงรับแรงกดดันหนักกว่ากลุ่มจากประเด็นเพดานดอกเบี้ยสินเชื่อเช่าซื้อ คณะกรรมการคุ้มครองผู้บริโภค (สคบ.) หารือกำหนดเพดานดอกเบี้ยสินเชื่อเช่าซื้อรถจักรยานยนต์และรถยนต์ใหม่ ในขณะที่ พอร์ตสินเชื่อ SINGER เป็นสัญญาประเภทจำนำทะเบียนเจาะกลุ่มผู้ประกอบการ โดยมีประเภทรถบรรทุกเป็นกลุ่มลูกค้าหลัก การกำหนดเพดานดอกเบี้ยดังกล่าวจึงไม่มีผลกระทบต่อธุรกิจของ SINGER
 